Source: http://www.europarl.europa.eu/doceo/document/A-8-2017-0038_RO.html
Timestamp: 2019-09-16 04:41:03+00:00
Document Index: 10104855

Matched Legal Cases: ['articolul 3', 'articolul 310', 'articolul 21', 'articolul 121', 'articolul 136', 'articolul 352', 'articolul 289', 'articolul 13']

RAPORT referitor la capacitatea bugetară pentru zona euro
927k 95k
PE 582.210v01-00 A8-0038/2017
referitor la capacitatea bugetară pentru zona euro
Raportori: Reimer Böge, Pervenche Berès
Paulo Rangel, Comisia pentru afaceri constituționale
referitoare la capacitatea bugetară pentru zona euro
depusă de deputații Bernd Kölmel, Pirkko Ruohonen-Lerner și Sander Loones (ECR)
1. În conformitate cu criteriile bunei finanțări publice exprimate în Tratatul de la Maastricht, statele membre ar trebui să își construiască propria capacitate fiscală pentru a face față șocurilor macroeconomice neașteptate. Capacitățile fiscale naționale sunt la fel de puternice precum o capacitate fiscală a zonei euro în ceea ce privește stabilizarea cererii agregate, în vreme ce nu implică transferuri nete prelungite și elimină complet problemele persistente de risc moral. Propunerea pentru o capacitate fiscală a zonei euro reflectă mai degrabă dominanța macromanagementului și nu soluționează problemele structurale.
2. Pentru ca disciplina pieței să fie eficientă, un cadru fiscal bazat pe norme trebuie să includă o clauză „no bail-out” credibilă și mecanisme de gestionare a incapacității de plată în mod ordonat. Guvernanța fiscală la nivel european nu scutește statele membre de responsabilitățile naționale și nu poate înlocui reformele structurale necesare.
3. Invităm Comisia și Consiliul European să înceteze să pretindă că o uniune fiscală și politică europeană este iminentă și să avanseze într-o direcție în care clauza „no bail-out” este luată în mod serios în considerare. Indiferent de forma pe care o va lua zona euro, cu politica fiscală rămânând în responsabilitatea statelor membre, o clauză „no bail-out” credibilă va fi o piatră de temelie și, în opinia noastră, acesta trebuie să fie primul pas, al oricărei soluții.
AVIZ al Comisiei pentru afaceri constituționale (14.9.2016)
destinat Comisiei pentru bugete și Comisiei pentru afaceri economice și monetare
Raportor pentru aviz (*): Paulo Rangel
Comisia pentru afaceri constituționale recomandă Comisiei pentru bugete și Comisiei pentru afaceri economice și monetare, competente în fond, includerea următoarelor sugestii în propunerea de rezoluție ce urmează a fi adoptată:
1. reamintește că, deși este o monedă încă tânără și s-a confruntat cu o criză gravă în ultimii ani, moneda euro este ferm stabilită ca monedă de rezervă la nivel mondial;
2. consideră că criza a accentuat nevoia de a îmbunătăți guvernanța economică a UE și că uniunea economică și monetară (UEM) trebuie finalizată treptat, respectând o foaie de parcurs clară și previzibilă;
3. reamintește că 26 de state membre s-au angajat să adere la zona euro și că, în tratate, moneda euro este recunoscută ca fiind moneda uniunii economice și monetare [articolul 3 alineatul (4) din Tratatul privind Uniunea Europeană (TUE)];
4. consideră că constituirea unei capacități bugetare în cadrul zonei euro este o etapă necesară pentru finalizarea UEM și că se recomandă crearea unei capacități bugetare, fie ea și limitată, în cadrul oferit de tratatul actual;
5. ia act de diferitele propuneri privind o capacitate bugetară, având modele diverse și prevăzând funcții diferite, care vizează să promoveze convergența economică și socială a zonei euro și reforme structurale sustenabile, să consolideze competitivitatea și reziliența zonei euro și/sau să contribuie la absorbția șocurilor; subliniază că unele opțiuni ar fi posibile în temeiul tratatelor actuale, în special în temeiul articolelor 136, 175 și 352 din Tratatul privind funcționarea Uniunii Europene (TFUE);
6. reamintește că această capacitate ar trebui să facă parte din bugetul UE, astfel cum se prevede la articolul 310 alineatul (1) din TFUE, și să fie finanțată prin resurse proprii și ar trebui să respecte dispozițiile articolului 310 alineatul (4) și ale articolului 312 alineatul (1) din TFUE, dar cu posibilitatea de a înscrie creditele corespunzătoare peste plafoanele din cadrul financiar multianual (CFM);
7. subliniază că, în temeiul articolului 311 din TFUE, se pot majora plafoanele aferente resurselor proprii și se pot stabili noi categorii de resurse proprii (chiar dacă plafoanele sunt majorate doar de către un număr limitat de state membre); observă că utilizarea posibilității de a atribui anumite venituri pentru anumite cheltuieli, în conformitate cu articolul 21 din Regulamentul financiar(1), nu încalcă principiul universalității bugetului;
8. reamintește că bugetul UE oferă, de asemenea, garanții pentru operațiuni specifice de împrumut și că mai multe instrumente, precum MESF și FEG, permit mobilizarea fondurilor peste pragul de cheltuieli din CFM;
9. subliniază faptul că dacă ar trebui să se creeze o capacitate bugetară care să furnizeze stimulente pentru reformele structurale, aceasta ar putea fi stabilită în temeiul tratatelor actuale, dacă este necesar, prin cooperare consolidată; constată că articolul 121 alineatul (6) și articolul 136 din TFUE ar constitui temeiul juridic adecvat pentru un astfel de mecanism; constată, cu toate acestea, că, în cazul în care obiectivele capacității fiscale sunt mai cuprinzătoare și mai ambițioase, ar fi necesar să se utilizeze articolul 352 din TFUE;
10. subliniază faptul că includerea conținutului Tratatului privind Mecanismului european de stabilitate (MES) în cadrul juridic al UE, astfel cum a solicitat Parlamentul în mai multe ocazii în trecut, ar putea conferi mecanismului responsabilitate democratică și o mai mare legitimitate, promovând consolidarea instituțională a UEM;
11. reiterează necesitatea de a asigura legitimitate democratică, claritate și răspundere, fapt ce se poate realiza prin metoda comunitară, ceea ce implică utilizarea procedurii legislative ordinare, astfel cum se prevede la articolul 289 din TFUE, precum și participarea deplină a Parlamentului European în elaborarea, punerea în aplicare și supravegherea capacității bugetare; propune, de asemenea, ca vicepreședintele Comisiei responsabil pentru moneda euro să prezideze Eurogrupul și să i se confere puteri extinse în ceea ce privește UEM;
12. consideră că, pe măsură ce procesul de construire a unei veritabile UEM progresează, trebuie să se aibă în vedere crearea unei trezorerii a zonei euro, în special cu scopul de a lua decizii colective, de a supraveghea și gestiona capacitatea bugetară a zonei euro, precum și politicile specifice legate de zona monetară (în special cele privind consolidarea competitivității, integrarea economică și convergența);
13. reamintește că protocoalele privind aplicarea principiilor subsidiarității și proporționalității și privind rolul parlamentelor naționale oferă vaste posibilități de implicare a parlamentelor naționale în acest sens, exploatând, totodată, întregul potențial al instrumentelor, astfel cum se prevede la articolul 13 din Tratatul privind stabilitatea, coordonarea și guvernanța în cadrul uniunii economice și monetare și în titlul II din Protocolul (nr. 1); afirmă că responsabilitățile trebuie să fie atribuite la nivelul la care se iau sau se implementează deciziile, parlamentele naționale controlând guvernele naționale, iar Parlamentul European controlând executivul european; consideră că doar în acest mod se va putea asigura un nivel mai ridicat de răspundere și de asumare a responsabilității în cadrul procesului decizional;
14. subliniază faptul că utilizarea resurselor proprii legate în mod special de zona euro ar asigura claritatea, transparența și legitimitatea democratică necesare în ceea ce privește controlul și răspunderea, deoarece respectivele resurse ar fi generate și controlate la nivel european;
15. solicită să se confere un rol mai important Parlamentului European și parlamentelor naționale în noul cadru de guvernanță economică pentru a consolida răspunderea democratică;
16. consideră că statele membre din afara zonei euro ar trebui implicate, dacă doresc, deși într-un mod diferențiat și în funcție de structura capacității bugetare;
17. consideră că este esențial să se facă diferența între dezbaterea privind politicile pentru zona euro și procesul decizional aferent; consideră că trebuie să se găsească modalități pentru a permite tuturor statelor membre care s-au angajat să adere la zona euro să participe la dezbaterile privind zona euro, dacă doresc acest lucru, totuși, doar statele membre care sunt membre ale zonei euro și care contribuie la fondurile de salvare și la capacitatea bugetară ar trebui să poată vota în privința acestor decizii;
18. consideră că definirea clară a rolului Curții de Justiție va fi esențială pentru a garanta corectitudinea și eficiența punerii în aplicare a noului cadru.
Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului.
AVIZ al Comisiei pentru control bugetar (13.7.2016)
Raportor pentru aviz: Zigmantas Balčytis
Comisia pentru control bugetar recomandă Comisiei pentru bugete și Comisiei pentru afaceri economice și monetare, competente în fond, includerea următoarelor sugestii în propunerea de rezoluție ce urmează a fi adoptată:
1. constată că uniunea economică și monetară europeană nu dispune de un mecanism de ajustare fiscală și bugetară și de absorbire a șocurilor asimetrice, după criza a demonstrat că nu ne putem baza doar pe mecanismele autocorectoare ale pieței pentru a preveni supraîndatorarea statelor membre;
2. consideră că, așa cum s-a putut vedea în timpul crizei, o monedă comună nu se poate baza doar pe controlul asupra ofertei monetare exercitat de o bancă centrală, în absența unei integrări fiscale, economice și politice;
3. reamintește poziția Parlamentului - este necesară aprofundarea integrării economice europene pentru a se asigura stabilitatea zonei euro și a Uniunii, în ansamblul său;
4. își manifestă îngrijorarea că instrumentele elaborate în ultimii ani pentru a răspunde la criză au un caracter interguvernamental, nu sunt integrate în acquis-ul comunitar și nu pot fi monitorizate și controlate în mod democratic de Parlament;
5. subliniază că instituirea unei capacități bugetare și fiscale în zona euro este necesară pentru definitivarea uniunea economice și monetare; consideră că funcția de stabilizare a capacității fiscale este cea mai fezabilă dintre funcțiile de politică fiscală, o funcție de redistribuire putând fi avută în vedere într-o uniune economică și politică mai integrată;
6. subliniază că o astfel de capacitate ar putea fi introdusă ca element al bugetului Uniunii, în afara cadrului financiar multianual, Comisia fiind responsabilă de introducerea sa; reamintește poziția sa conform căreia orice poziție fiscală sau bugetară elaborată în mod specific pentru zona euro trebuie dezvoltată în cadrul Uniunii;
7. subliniază că orice formă de capacitate bugetară trebuie să se concentreze pe investițiile publice și să vizeze obiective sociale și economice, precum ocuparea integrală a forței de muncă și convergența socială și regională;
8. subliniază că, în ceea ce privește finanțarea, capacitatea bugetară trebuie inclusă în bugetul Uniunii; consideră că măsurile împotriva evaziunii fiscale și a evitării obligațiilor fiscale ar putea reprezenta potențiale surse de finanțare;
9. subliniază că această capacitate ar trebui să fie conformă cu dispozițiile articolelor 317, 318 și 319 din Tratatul privind funcționarea Uniunii Europene (TFUE) pentru a asigura controlul democratic, transparența și răspunderea față de cetățenii europeni prin intermediul instituțiilor actuale.
Gerolf Annemans, Jean Arthuis, Burkhard Balz, Hugues Bayet, Pervenche Berès, Reimer Böge, Udo Bullmann, Enrique Calvet Chambon, Lefteris Christoforou, Esther de Lange, Gérard Deprez, Anneliese Dodds, Manuel dos Santos, Markus Ferber, José Manuel Fernandes, Jonás Fernández, Eider Gardiazabal Rubial, Neena Gill CBE, Charles Goerens, Esteban González Pons, Ingeborg Gräßle, Roberto Gualtieri, Brian Hayes, Iris Hoffmann, Gunnar Hökmark, Danuta Maria Hübner, Cătălin Sorin Ivan, Bernd Kölmel, Zbigniew Kuźmiuk, Georgios Kyrtsos, Alain Lamassoure, Philippe Lamberts, Sander Loones, Olle Ludvigsson, Ivana Maletić, Fulvio Martusciello, Marisa Matias, Gabriel Mato, Bernard Monot, Clare Moody, Siegfried Mureșan, Victor Negrescu, Luděk Niedermayer, Liadh Ní Riada, Jan Olbrycht, Stanisław Ożóg, Dariusz Rosati, Paul Rübig, Pirkko Ruohonen-Lerner, Alfred Sant, Petri Sarvamaa, Molly Scott Cato, Pedro Silva Pereira, Peter Simon, Jordi Solé, Theodor Dumitru Stolojan, Kay Swinburne, Eleftherios Synadinos, Paul Tang, Michael Theurer, Nils Torvalds, Inese Vaidere, Marco Valli, Monika Vana, Tom Vandenkendelaere, Cora van Nieuwenhuizen, Miguel Viegas, Jakob von Weizsäcker, Tiemo Wölken, Marco Zanni, Auke Zijlstra, Stanisław Żółtek
Reimer Böge, Lefteris Christoforou, José Manuel Fernandes, Esteban González Pons, Ingeborg Gräßle, Danuta Maria Hübner, Georgios Kyrtsos, Alain Lamassoure, Thomas Mann, Fulvio Martusciello, Gabriel Mato, Siegfried Mureșan, Andrey Novakov, Petri Sarvamaa, Inese Vaidere, Tom Vandenkendelaere